# Jurnalul Oficial C 145I/2022

| | ISSN 1977-1029 |
| --- | --- |
| Jurnalul Oficial
  al Uniunii Europene | C 145I |
| | |
| Ediţia în limba română | Comunicări şi informări | Anul 651 aprilie 2022 |

ISSN 1977-1029

Jurnalul Oficial

al Uniunii Europene

C 145I

Ediţia în limba română

Comunicări şi informări

Anul 651 aprilie 2022

---

| Cuprins | Pagina |
| --- | --- |
| | V   Anunțuri |
| | PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI |
| | Comisia Europeană |
| 2022/C 145 I/01 | Aviz adresat operatorilor economici, importatorilor și exportatorilor | 1 |

Cuprins

Pagina

V   Anunțuri

PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI

Comisia Europeană

2022/C 145 I/01

Aviz adresat operatorilor economici, importatorilor și exportatorilor

1

---

| RO | |
| --- | --- |

RO

---

V Anunțuri

PROCEDURI REFERITOARE LA PUNEREA ÎN APLICARE A POLITICII ÎN DOMENIUL CONCURENȚEI

Comisia Europeană

| 1.4.2022 | RO | Jurnalul Oficial al Uniunii Europene | CI 145/1 |
| --- | --- | --- | --- |

1.4.2022

RO

Jurnalul Oficial al Uniunii Europene

CI 145/1

---

Aviz adresat operatorilor economici, importatorilor și exportatorilor

(2022/C 145 I/01)

Uniunea Europeană a adoptat mai multe pachete de măsuri restrictive (1) împotriva Federației Ruse având în vedere războiul de agresiune împotriva Ucrainei, precum și împotriva Republicii Belarus având în vedere situația din Belarus. Toate aceste măsuri trebuie puse în aplicare în mod efectiv, atât de către autoritățile competente, cât și de către operatorii economici din UE.

Respectivele măsuri interzic importurile sau exporturile, directe sau indirecte, ale mărfurilor vizate și interzic participarea deliberată la activități de eludare a acestor interdicții. Ele stabilesc, de asemenea, faptul că statele membre trebuie să aplice sancțiuni în cazul încălcării acestor reglementări.

Având în vedere riscul de eludare, operatorii economici din UE sunt sfătuiți să ia măsurile de diligență necesară aflate la dispoziția lor pentru a preveni eludarea măsurilor în cauză

| — | prin intermediul exporturilor către țări terțe din care astfel de mărfuri pot fi redirecționate cu ușurință către Rusia și Belarus; trebuie să se acorde o atenție deosebită exporturilor de astfel de mărfuri către țări din Uniunea Economică Eurasiatică (EAEU, compusă, în plus față de Federația Rusă și Republica Belarus, din republicile Armenia, Kazahstan și Kârgâzstan), deoarece mărfurile provenite din orice stat membru al EAEU circulă liber pe întreg teritoriul EAEU |
| --- | --- |

—

prin intermediul exporturilor către țări terțe din care astfel de mărfuri pot fi redirecționate cu ușurință către Rusia și Belarus; trebuie să se acorde o atenție deosebită exporturilor de astfel de mărfuri către țări din Uniunea Economică Eurasiatică (EAEU, compusă, în plus față de Federația Rusă și Republica Belarus, din republicile Armenia, Kazahstan și Kârgâzstan), deoarece mărfurile provenite din orice stat membru al EAEU circulă liber pe întreg teritoriul EAEU

| — | prin importuri din țări terțe din care mărfurile în cauză pot fi redirecționate cu ușurință către UE, în special atunci când aceste țări nu aplică restricții vizând importurile din Rusia și Belarus; acesta este, în special, cazul mărfurilor importate din alte țări membre ale EAEU. |
| --- | --- |

—

prin importuri din țări terțe din care mărfurile în cauză pot fi redirecționate cu ușurință către UE, în special atunci când aceste țări nu aplică restricții vizând importurile din Rusia și Belarus; acesta este, în special, cazul mărfurilor importate din alte țări membre ale EAEU.

Măsurile de diligență necesară pe care exportatorii și importatorii sunt sfătuiți să le ia sunt, de exemplu, introducerea în contractele de import și export a unor dispoziții menite să asigure faptul că mărfurile importate sau exportate nu fac obiectul restricțiilor. Ele pot lua, de exemplu, forma unei declarații conform căreia respectarea unei astfel de dispoziții este un element esențial al contractului sau forma unor clauze contractuale prin care importatorul din țări terțe se angajează să nu exporte mărfurile în cauză în Rusia sau Belarus și să nu revândă mărfurile în cauză niciunui terț partener de afaceri care nu își ia angajamentul de a nu exporta mărfurile în cauză în Rusia sau Belarus, ceea ce ar genera o încălcare a sancțiunilor în cazul în care acesta din urmă reexportă mărfurile în țările respective.

Este necesar ca operatorii să țină seama de faptul că, pentru a preveni eludarea acestor reglementări, autoritățile vamale din UE pot efectua controale mai stricte și pot solicita, în plus, dovezi concludente că mărfurile în cauză nu sunt importate din Rusia și Belarus sau exportate către Rusia și Belarus prin intermediul unor țări terțe.

---

(1)  https://www.sanctionsmap.eu/#/main

---